Diari Oficial de la Generalitat Valenciana


Sumari del DOGV 5029, del 16-06-2005 (2005/6484)

Notificació a Theodoor Poorters.
--------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6484


Organisme emissor
:   Conselleria d'Infraestructures i Transport

Tipus de document
:   Anunci

Notificació a Theodoor Poorters. [2005/M6484]
  
Atés que no s'ha pogut notificar a Theodoor Poorters, en el domicili conegut per esta administració, la Resolució del cap del Servici de Gestió de Ports, de data 4 de març de 2005. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.
  
«Vist el recurs de reposició número 2004/92/120, formulat per Josef Biesemans, en representació de Theodor Poorters, contra la liquidació número 4377438646573, corresponent al segon semestre de 2004, practicada pel concepte de tarifa G-5 sobre embarcacions esportives i de recreació en relació amb l'embarcació denominada Marina IV (també Phoenix), amb base en les instal·lacions explotades en règim de concessió administrativa Marina Internacional de Torrevieja, s'adopta la present resolució, d'acord amb els següents,
  
Antecedents de fet
  
1. Amb data 23 de novembre de 2004, té entrada en esta administració l'escrit pel qual es formula recurs contra la liquidació de l'encapçalament que es basa en què l'embarcació va canviar de propietari el 28 de maig de 2004, i que el senyor Kiani, de Navicularia Yacht Brokers, havia promés fer tots els passos administratius perquè tota l'administració quant a l'embarcació, atracada i port seria enviada a la direcció de Navicularia, per la qual cosa sol·licita que siga Navicularia qui pague la liquidació recorreguda.
  
2. Examinats els registres que es troben en esta administració resulta que la baixa en qüestió no va ser comunicada pel concessionari que explota Marina Internacional de Torrevieja fins a l'11 de novembre de 2004.
  
Requerit a este efecte el concessionari, el 2 de març de 2005, remet comunicació que diu literalment el següent: ?En contestació al seu escrit l'informe que segons consta en els nostres registres, l'embarcació denominada actualment Phoenix i amb matrícula SSR113542 (anteriorment Marina IV matrícula A872254) va ser propietat de Poorters Theodor fins al 5 de novembre de 2004. El propietari actual la senyora Hartley Rosemonde va presentar en la nostra oficina en la mencionada data la documentació oficial amb el canvi de propietat i amb data 11 de novembre de 2004 es va entregar a la seua administració el canvi de titularitat (adjunte fotocòpia del canvi de titularitat). La dita embarcació continua tenint la seua base en les nostres instal·lacions fins a la data?.
  
A estos fets s'apliquen els següents,
  
Fonaments de dret
  
1. Quant a la competència per a dictar la present resolució:
  
L'article 1 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana.
  
El Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana i el Consell Assessor de Ports i Activitats Nàutiques de la Comunitat Valenciana.
  
El Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
2. Quant al fons de l'assumpte:
  
La primera qüestió que es planteja en la present resolució és la determinació de si el recurs ha sigut interposat en termini o si, al contrari, és extemporani.
  
La liquidació recorreguda es va notificar per correu certificat amb justificant de recepció firmada el 25 d'octubre de 2004, per la qual cosa, havent-se interposat el recurs el 23 de novembre de 2004, resulta que el recurs és inadmissible per extemporani, segons resulta de l'article 1 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana.
  
Resulta d'aplicació l'article 36,.2 de la Llei 1/1999, de 31 de març, de la Generalitat Valenciana, de Tarifes Portuàries, que establix que ?la baixa com a embarcació de base produirà efectes enfront de l'administració de ports des del semestre natural següent al de la seua sol·licitud?.
  
En el present supòsit, la intenció de causar baixa en les instal·lacions Marina Internacional de Torrevieja es va comunicar a l'administració l'11 de novembre de 2004, per la qual cosa la baixa ha de produir efectes des de l'1 de gener de 2005, i és, en conseqüència, la liquidació recorreguda, ajustades en tot a dret.
  
D'altra banda, ha d'observar-se que amb certa freqüència s'al·lega la compra o el compromís de compra adquirit per Navicularia Yacht Brokers i en tals casos la mencionada mercantil mai ha adquirit la propietat de les embarcacions, per la qual cosa poguera existir un incompliment de compromisos adquirits que en res afecten les liquidacions recorregudes però respecte dels quals es podrien interposar, si convé al dret dels que es consideren perjudicats, les corresponents reclamacions en matèria de defensa dels drets dels consumidors, civils o penals, i considerar si en tals operacions el concessionari del domini públic portuari ha pogut intervindre.
  
A la vista dels antecedents de fet i fonaments jurídics anteriors, el cap del Servici de Gestió de Ports resol:
  
Inadmetre per extemporani el recurs de formulat per Josef Biesemans en representació de Theodor Poorters contra la liquidació número 3369811857963, corresponent al segon semestre de 2004, practicada pel concepte de tarifa G-5 sobre embarcacions esportives i de recreació en relació amb l'embarcació denominada Marina IV (també Phoenix), amb base en les instal·lacions explotades en règim de concessió administrativa Marina Internacional de Torrevieja i, en la seua conseqüència, mantindre per ajustar-se en tot a dret, sense que siga procedent cap pronunciament sobre el fons.
  
Esta resolució no posa fi a la via administrativa i contra esta pot interposar-se recurs d'alçada davant del conseller d'Economia, Hisenda i Ocupació en el termini de 15 dies, comptadors des del següent al de la data de notificació de la present, sense perjuí de la utilització de qualsevol altre recurs que estime oportú.»
  
València, 4 de març de 2005.- El cap del Servici de Gestió de Ports: José L. Martínez Zahonero.